**11.5. Direcția Audit Public Intern**

Conform prevederilor art. 11 din Legea nr. 672/2002 (\*\*republicată\*\*) (\*actualizată\*) privind auditul public intern, în cadrul PMB funcționează Direcţia Audit Public Intern, ca structură în cadrul aparatului de specialitate al Primarului General, condusă de un director executiv şi subordonată direct ordonatorului principal de credite, conform organigramei aprobate prin H.C.G.M.B. nr. 10/17.01.2018, având următoarea componenţă:

1. Serviciul Audit Public Intern pentru Aparatul de Specialitate;
2. Serviciul Audit Public Intern pentru Instituţii şi Servicii Publice;
3. Serviciul Audit Public Intern, Urmărire Recomandări.

Organigrama Direcţiei Audit Public Intern este transpusă în statul de funcţii aprobat prin H.C.G.M.B. nr. 10/17.01.2018, modificat prin H.C.G.M.B. nr. 829/22.11.2018 care prevede un număr total de 27 posturi, din care 4 posturi de conducere şi 23 posturi de execuţie.

 Obiectivul stabilit pentru anul 2018 a fost:

1. Implementarea a 80% din total recomandări formulate în urma derulării misiunilor de audit public intern în anul 2018, precum și cele rămase neimplementate la 31.12.2017.

 Indicatorul de performanţă cu ajutorul căruia a fost realizată măsurarea performanţelor activităţilor de audit public intern în anul 2018, este următorul:

* Nr.Recomandări implementate/Nr.total recomandări formulate în urma derulării misiunilor de audit public intern în anul 2018, precum și cele rămase neimplementate la 31.12.2017) x 100 = 80%

 Pe parcursul anului 2018 exercitarea funcţiei de audit public intern la nivelul Primăriei Municipiului Bucureşti, s-a realizat în conformitate cu:

- prevederile H.G. nr. 1086/2013 pentru aprobarea Normelor generale privind exercitarea activităţii de audit public intern;

- “Normele metodologice specifice privind exercitarea activităţii de audit public intern în cadrul P.M.B., al serviciilor/instituţiilor publice de interes local ale Municipiului Bucureşti, aflate în subordinea/în coordonarea/sub autoritatea acestuia şi al regiilor autonome de interes local R.A.D.E.T. Bucureşti şi R.A.T.B.” avizate prin adresa nr. 154.497/14.10.2014, de Ministerul Finanțelor Publice - Agenţia Naţională de Administrare Fiscală-Direcţia Generală Regională a Finanţelor Publice Bucureşti - Serviciul Audit Public Intern şi aprobate de către Primarul General, prin Dispoziţia nr. 1527/26.11.2014. Pe parcursul anului 2018, normele proprii au fost actualizate și transmise către D.G.R.F.P.B. în vederea avizării – cu adresa nr. 1303/ 11.12.2018, înregistrată la D.G.R.F.P.B cu nr. 52807/ 14.12.2018.

Planificarea multianuală a activităţii de audit public intern desfăşurată de Direcţia Audit Public Intern, a fost realizată în baza Planului multianual pe perioada 2018–2020, incluzând activităţile desfăşurate, atât la nivelul direcţiilor din cadrul aparatului de specialitate al Primarului General cât şi la nivelul entităţilor publice aflate sub autoritatea Consiliului General al Municipiului Bucureşti.

Pentru anul 2018 au fost planificate şi s-au efectuat 10 misiuni de audit public intern în domeniile: achiziţii publice, financiar-contabil, bugetar, funcţii specifice, etc..

De asemenea, conform indicatorului de performanţă, s-a urmărit stadiul implementării recomandărilor formulate în anul 2018 precum şi cele din anii anteriori.

Constatările şi recomandările formulate în rapoartele de audit public intern sunt descrise detaliat în Raportul anual al activităţii de audit pe anul 2018, ce va fi transmis la Ministerul Finanțelor Publice–Agenţia Naţională de Administrare Fiscală-Direcţia Generală Regională a Finanţelor Publice Bucureşti - Serviciul Audit Public Intern, în vederea centralizării datelor pentru întocmirea Raportului anual al activităţii de audit desfăşurată la nivel national, document postat pe site-ul M.F.P..

De asemenea, în anul 2018 Direcția Audit Public Intern a urmărit un număr de 315 recomandări, urmare a desfăşurării misiunilor de audit public intern atât la nivelul direcţiilor şi serviciilor din cadrul aparatului de specialitate al Primarului General, cât şi la nivelul instituţiilor şi serviciilor publice de interes local ale Municipiului Bucureşti şi regiilor autonome.

Auditorii interni au participat la cursuri de pregătire profesională conform Planului anual de perfecționare profesională. Auditorii interni şi-au perfecţionat pregătirea şi prin studiu individual.

Nu au fost efectuate cheltuieli suplimentare prin contractarea de servicii externe necesare derulării misiunilor de audit intern.